[ca] L'autocura és l'eix central i l'objectiu de les cures d'infermeria. Es defineix com les accions que cadascú realitza cap a si mateix per regular els factors que afecten el seu desenvolupament i funcionament. Backman i Hentinen han desenvolupat un model on identifiquen quatre perfils d'autocura: Responsable, Formalment Guiat, Independent i d'Abandonament. L'objectiu principal d'aquesta investigació va ser adaptar transculturalment i validar al castellà la subescala de Tipus d'Autocura del qüestionari Self-Care of Home Dwelling Elderly. Es va realitzar un estudi mètric, descriptiu i transversal, en una mostra de 216 persones, majors de 75 anys a Tarragona i que posseïen un valor en l'Escala de Deteriorament Global de Reisberg inferior o igual a 3. En la primera fase es va realitzar la traducció i adaptació cultural de l'escala. La segona fase va consistir en l'anàlisi mètrica. Es va analitzar la validesa de constructe a través d'una anàlisi factorial confirmatòria i, la convergent discriminant a través de l'estudi de la correlació de l'escala Tipus d'Autocura. La fiabilitat va ser analitzada verificant la consistència interna i l'estabilitat temporal test-retest. Per a la interpretació clínica de l'escala es van calcular els valors poblacionals de referència mitjançant barems i puntuacions típiques T. En el nostre estudi l'estructura factorial obtinguda va ser lleugerament diferent al model proposat, però els resultats han demostrat que s'ajusta convenientment. L'escala també ha mostrat tenir validesa convergent discriminant i ha presentat bona fiabilitat. Es va concloure que la versió castellana de l'instrument és fiable i vàlida, i que permet obtenir el perfil d'Autocura presentat per la gent gran, per tal d'implementar intervencions d'infermeria personalitzades i adequades a cadascú, i així facilitar el procés de transició de la gent gran, relatiu a l'autocura, en aquesta etapa de la seva vida.

[en] Self-care is the focus and the goal of nursing care. It's defined as the actions that each one performs towards itself to regulate the factors that affect its development and functioning. Backman and Hentinen have developed a model that identifies four self-care types: Responsible, Formally Guided, Independent and Abandon. The general objective of this research was to transculturally adapt and validate the Types of Self-Care subscale of the Self-Care of Home Dwelling Elderly questionnaire into Spanish. It was carried out a descriptive, metric and transversal study on a sample of 216 people, aged 75 years in Tarragona, who had a value in the Reisberg Global Impairment Scale smaler or equal to 3. In the first phase the translation and cultural adaptation of the scale were carried out. The second phase consisted on the metric analysis. The construct validity was analyzed through a confirmatory factor analysis and the discriminant convergent validity through the correlation analysis of the Types of Self-Care scale. The reliability was analyzed by the study of the internal consistency and the temporary stability test-retest. For clinical interpretation of the scale, the reference population values were calculated using typical scales and scores T. In our study the factorial structure obtained was slightly different from the proposed model, but the results have shown that it is conveniently adjusted. The scale has also shown discriminant convergent validity and good reliability. It was concluded that the spanish version of the instruments is reliable and valid and that it allow us to Know the self-care profile presented by the elderly, in order to implement personalized and appropriated nursing interventions to each one, and facilitate the transition process of the elderly, relative to self-care, at this stage of their lives.